Diari Oficial de la Generalitat Valenciana


Sumari del DOGV 8756, del 06-03-2020 (2020/1857)

RESOLUCIÓ de 14 de febrer de 2020, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'aprova la modificació parcial de traçat de la via pecuària Canyada Reial de Tortosilla, al seu pas per les parcel·les cadastrals 4 i 2 del polígon cadastral 66, pròxim a la granja de la Casa Juan Murcia, al terme municipi d'Ayora, província de València.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8756

Data del DOGV
:   06-03-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/1857


Data del document
:   14-02-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ de 14 de febrer de 2020, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'aprova la modificació parcial de traçat de la via pecuària Canyada Reial de Tortosilla, al seu pas per les parcel·les cadastrals 4 i 2 del polígon cadastral 66, pròxim a la granja de la Casa Juan Murcia, al terme municipi d'Ayora, província de València. [2020/1857]  
  
  
Antecedents de fet  
Primer. En data 6 d'octubre de 2017, l'empresa Divisió d'Inversions Agrícoles Ramaderes, SL, presenta telemàticament amb núm. de registre GVRTE/2017/43406, sol·licitud per a l'inici un expedient de modificació de traçat de la Canyada Reial de Tortosilla, al seu pas per les parcel·les cadastrals 4 i 2 del polígon cadastral 66 pròxim a la granja de la Casa Juan Murcia, al terme municipi d'Ayora, aportant una sèrie de documentació. Revisada aquella, s'efectua requeriment amb la finalitat que presenten nous documents, per tal es complisca el que es disposa en l'article 19.5 de la Llei 3/2014, d'11 de juliol, de la Generalitat, de Vies Pecuàries de la Comunitat Valenciana.  
  
Segon. En data 7 de maig de 2019, examinada tota la documentació aportada, la Instructora de l'expedient redacta informe de viabilitat, considerant viable l'inici de la modificació de traçat, amb subjecció a la legislació vigent.  
Tercer. En data 14 de maig de 2019, el director territorial de València remet a la Direcció General de Medi Natural i Avaluació Ambiental l'informe de viabilitat de l'instructor i proposa l'acord d'inici.  
  
Quart. En data 28 de maig de 2019, la Direcció General de Medi Natural i d'Avaluació Ambiental, resol autoritzar l'inici de l'expedient de modificació parcial de traçat amb subjecció a la legislació vigent.   
  
Cinquè. En data 20 de juny de 2019, es publica en el Diari Oficial de la Generalitat Valenciana núm. 8575 la informació pública de l'expedient, establint-se un termini d'un mes des de la publicació en el DOGV perquè els interessats pogueren interposar les al·legacions o reclamacions oportunes.  
Sisè. En data 26 de juny de 2019 la Direcció Territorial de València remet notificació a l'Ajuntament d'Ayora perquè emeta informe relatiu a la modificació de traçat. Així mateix, remet informació pública de l'expedient perquè siga exposada al tauler d'anuncis del citat Ajuntament i remet notificacions a les Cambres Agràries, les organitzacions professionals agràries afectades i a aquelles organitzacions o col·lectius la fi dels quals siga la defensa del medi ambient.  
  
Setè. En data 12 d'agost de 2019, l'Ajuntament d'Ayora emet informe favorable a la modificació de traçat de la Canyada Reial de Tortosilla, al seu pas per les parcel·les cadastrals 4 i 2 del polígon cadastral 66, pròxim a la granja de la Casa Juan Murcia, al terme municipi d'Ayora.  
  
Huitè. En data 17 de setembre, el cap de Servei Territorial de Medi Ambient de la Direcció Territorial de València, d'aquesta conselleria, certifica que no s'ha presentat cap al·legació relativa a l'expedient, en el temps i en la forma prevists en la legislació vigent.  
  
Nové. En data 4 de novembre de 2019, la instructora de l'expedient redacta informe favorable a l'aprovació de la modificació de traçat de la Canyada Reial de Tortosilla, al seu pas per les parcel·les cadastrals 4 i 2 del polígon cadastral 66 pròxim a la granja de la Casa Juan Murcia, al terme municipal d'Ayora, província de València, d'acord amb la documentació i el plànol núm. 1 que consta en l'expedient.  
  
Deu. En data 4 de novembre de 2019, el Director Territorial de València d'aquesta Conselleria, proposa aprovar la modificació de traçat, d'acord amb l'informe de la Instructora de l'expedient i atès que, d'acord amb l'article 19.1 de la Llei 3/2014, queda garantida la continuïtat del traçat, el trànsit ramader i els altres usos complementaris i compatibles amb aquell.  
Onze. En data 16 de gener de 2019, tècnic del Servei d'Ordenació i Gestió Forestal redacta informe d'acord amb la documentació continguda en l'expedient, i indica les condicions per a l'aprovació d'aquesta modificació:  
Es considera viable l'aprovació de la modificació parcial de traçat de la via pecuària classificada en el terme municipal d'Ayora, denominada Canyada Reial de Tortosilla, amb una amplària legal de 75 metres, al seu pas per les parcel·les cadastrals 4 i 2 del polígon cadastral 66 pròxim a la granja de la Casa Juan Murcia, en el tram comprés entre les coordenades d'inici X: 660.593,2 i Y: 4.319.023,8 i les coordenades del final X: 661.204,5 i Y: 4.319.198,5, d'acord amb l'article 19 de la Llei 3/2014, d'11 de juliol, de la Generalitat, de Vies Pecuàries de la Comunitat Valenciana.  
L'empresa sol·licitant justifica la necessitat del canvi de traçat per al compliment de la normativa de Bioseguretat en l'explotació porcina existent.  
El tram a modificar presenta una superfície de via pecuària de 33.663,65 m², mentre que la del traçat proposat és de 37.712,77 m², per la qual cosa hi ha un augment de superfície de domini públic pecuari de 4.049,12 m².  
Segons plànol (plànol núm. 1) contingut en l'expedient, el traçat proposat connecta amb la resta de la via pecuària en les coordenades X: 660.593,2 i Y: 4.319.023,8 en l'inici, i en les coordenades X: 661.204,5 i Y: 4.319.198,5 en el final, per la qual cosa existeix continuïtat d'aquella.  
Sobre el traçat actual de la via pecuària, discorre un camí de 3 metres d'amplària, sobre el terreny natural. En el traçat proposat, es projecta un camí de la mateixa amplària, per a complir amb el que s'estableix en l'article 2 de la Llei 3/14, d'11 de juliol, de la Generalitat, de Vies Pecuàries de la Comunitat Valenciana.   
Tal com estableix l'article 19.5 de la Llei 3/2014, d'11 de juliol, de la Generalitat, de Vies Pecuàries de la comunitat Valenciana, ?L'acord de modificació del traçat substituirà l'acte de classificació pel que fa al tram objecte de variació. No serà necessari la partió prèvia del tram original quan el traçat discórrega íntegrament pels terrenys en els quals no existiren més confrontants que la Generalitat, o l'interessat que aporta els terrenys. Els nous terrenys s'aportaran amb plena disponibilitat, lliures de tota càrrega i s'inscriuran a favor de la Generalitat com a via pecuària. En tals casos, si fóra necessari, es procedirà directament a l'amollonament i senyalització adequada dels nous trams de via pecuària?.   
Es considera que s'ha d'amollonar, a fi de delimitar sobre el terreny la superfície de la via pecuària.   
Totes les despeses que genere la modificació de traçat, inclosa la posada en disposició dels nous terrenys, les obres d'adequació mediambiental, el seu amollonament i senyalització, així com els atorgaments d'escriptures i la seua inscripció lliure de càrregues en el Registre de la Propietat, seran a càrrec de l'interessat, d'acord amb l'article 19.4 de la Llei.  
Dotze. En data 20 de gener de 2020, el cap de Servei d'Ordenació i Gestió Forestal informa considerant viable l'aprovació de l'expedient, en complir-se, d'acord amb la documentació obrant en este, el que s'estableix en l'article 11 de la Llei 3/95, de 23 de març, de Vies Pecuàries, i en l'article 19 de la Llei 3/2014, d'11 de juliol, de la Generalitat, de Vies Pecuàries de la Comunitat Valenciana.  
  
Tretze. En data 24 de gener de 2020, el director general de Medi Natural i d'Avaluació Ambiental proposa que s'aprove la modificació parcial de traçat amb una sèrie de condicions.  
  
Fonaments de dret  
Primer. La classificació de les vies pecuàries en el municipi d'Ayora fue aprovada per Ordre Ministerial de 21 de novembre de 1977, publicada en el BOE núm. 10, de 12 de gener de 1978, i en el BOP núm. 301, de data 21 de desembre de 1977. S'hi classifica la Canyada Reial de Tortosilla, com la número 1, amb una longitud aproximada de 36.000 metres i una amplària legal de 75 metres.  
Segon. La competència en matèria de vies pecuàries correspon a la conselleria d'Agricultura, Desenvolupament Rural, Emergència Climàtica i Transició Ecològica de la Generalitat Valenciana, conforme al Decret 5/2019, de 16 de juny, del President de la Generalitat (DOCV núm. 8572, de 17 de juny de 2019) pel qual es determinen el nombre i la denominació de les conselleries, i les seues atribucions, i al Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat (DOGV núm. 8590, de 12.07.2019).  
Tercer. Al present acte administratiu li és aplicable el regulat en la Llei 3/1995, de Vies Pecuàries, de 23 de març; la Llei 3/2014, d'11 de juliol, de la Generalitat, de Vies Pecuàries de la Comunitat Valenciana; la Llei 39/2015, d'1 d'octubre, de Procediment Administratiu Comú de les Administracions Públiques; la Llei 14/2003, de 10 d'abril, de Patrimoni de la Generalitat; i altra normativa aplicable al cas.  
  
L'article 19.3 de la Llei 34/2014 estableix que la modificació del traçat s'aprovarà mitjançant resolució de la conselleria competent en matèria de vies pecuàries, el termini de resolució de les quals serà d'un any des de l'acord d'inici per part de la direcció general competent de la conselleria citada.  
Quart. L'article 11.1 de la Llei 3/1995, de 23 de març, de Vies Pecuàries subratlla que en les modificacions de traçat per raons d'interès públic i, excepcionalment i de forma motivada, per interès particular, prèvia desafectació, es podrà variar o desviar el traçat d'una via pecuària, sempre que s'assegure el manteniment de la integritat superficial, la idoneïtat dels itineraris i dels traçats, juntament amb la continuïtat del trànsit ramader i dels altres usos compatibles i complementaris amb aquell.  
Cinquè. L'article 19 de la Llei 3/2014, d'11 de juliol, de la Generalitat, de Vies Pecuàries de la Comunitat Valenciana, defineix les modificacions de traçat de les vies pecuàries i regula el procediment per a la seua tramitació.  
Vistes la Llei 3/1995, de 23 de març, de Vies Pecuàries, la Llei 3/2014, d'11 de juliol, de la Generalitat, de Vies Pecuàries de la Comunitat Valenciana; la Llei 39/2015, d'1 d'octubre, de Procediment Administratiu Comú de les Administracions Públiques; la Llei 14/2003, de 10 d'abril, de Patrimoni de la Generalitat; i altra normativa aplicable al cas, resolc  
  
Primer  
Aprovar la modificació parcial de traçat de la via pecuària Canyada Reial de Tortosilla, al terme municipal d'Ayora, al seu pas per les parcel·les cadastrals 4 i 2 del polígon cadastral 66, en el tram comprés entre les coordenades d'inici X: 660.593,2 i Y: 4.319.023,8, i les coordenades del final X: 661.204,5 i Y: 4.319.198,5, pròxim a la granja de la Casa Juan Murcia, de conformitat amb el que s'estableix en la Llei 3/95, de 23 de març, de Vies Pecuàries, i en la Llei 3/2014, d'11 de juliol, de la Generalitat, de Vies Pecuàries de la Comunitat Valenciana, havent de complir-se les condicions següents:  
- L'empresa Divisió d'Inversions Agrícoles Ramaderes, SL,, com a promotora de l'expedient, haurà de dur a terme l'adequació del camí que discorrerà pel nou traçat, amb les directrius i supervisió del Servei Territorial de Medi Ambient de la Direcció Territorial de València d'aquesta Conselleria.   
- L'empresa promotora haurà d'assumir les despeses que genere la modificació de traçat, inclosos la posada a la disposició dels nous terrenys, les obres d'adequació necessàries, el seu amollonament i senyalització, així com l'atorgament d'escriptures i la seua inscripció lliure de càrregues en el Registre de la Propietat, i qualssevol altres que pogueren produir-se, inclosos tributs i taxes derivats de l'expedient de modificació de traçat de la via pecuària o qualssevol altres que siguen necessaris per a això.  
- Els terrenys del traçat modificat de la via pecuària seran rebuts per la Generalitat, lliures de càrregues.  
  
Segon  
Desafectar el tram de la via pecuària conforme a la documentació obrant en l'expedient.  
  
Tercer  
Autoritzar la permuta entre els terrenys desafectats i els oferits per l'empresa sol·licitant, permuta que haurà de formalitzar-se posteriorment per a fer-se efectiva.  
  
Quart  
Afectar el nou tram proposat de la via pecuària representat gràficament en el plànol núm. 1, contingut en l'expedient.  
  
Cinquè  
Donar trasllat de l'Ordre d'aprovació a l'administració cadastral, en compliment del que es preveu en el Reial decret legislatiu 1/2004, de 5 de març, pel qual s'aprova el text refós de la Llei de Cadastre Immobiliari.  
  
Sisè  
En aplicació del que es disposa en la Llei 14/2003, de 10 d'abril, de Patrimoni de la Generalitat, comunicar a la Direcció General de Patrimoni l'aprovació de la modificació de traçat, juntament amb la documentació necessària per a la seua constància en l'Inventari General de Béns i Drets de la Generalitat, i inscripció en el Registre de la Propietat.  
  
Esta resolució serà notificada per la Direcció Territorial de València als interessats en el present procediment.  
  
Contra la present resolució, que posa fi a la via administrativa, es podrà interposar recurs de reposició davant la consellera d'Agricultura, Desenvolupament Rural, Emergència Climàtica i Transició Ecològica, en el termini d'un mes, a comptar des de l'endemà de la recepció de la present notificació, d'acord amb el que es disposa en els articles 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques.  
Així mateix, es podrà interposar recurs contenciós administratiu davant la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la notificació o publicació, de conformitat amb el que es preveu en els articles 46 i següents de la Llei 29/1998, de 13 de juliol, reguladora de la Jurisdicció contenciosa administrativa. Tot això, sense perjudici que els interessats puguen exercitar qualsevol altre recurs que estimen oportú.  
  
València, 14 de febrer de 2020.-La consellera d'Agricultura, Desenvolupament Rural, Emergència Climàtica i Transició Ecològica: Mireia Mollà Herrera.